OzLabs/hebrew-wiki-articles huggingface dataset:
לוח צפחה

[[תלמידה עם לוח צפחה, ציור מאת Karl Hermann Schellbach]]
בבית הספר.]]

לוח צפחה הוא לוח העשוי מלוחות דקים של לווחה. הביטוי מתייחס לרוב ללוח אישי, ממוסגר בעץ, אם כי בעבר גם לוחות כיתתיים התלויים על הקיר היו עשויים לווחה. הלוח שימש תלמידים עד המאה ה-20 ובמקומות מסוימים אף עד אמצע המאה ה-20.

לוחות אלה שימשו כמצע לכתיבה בזכות עמידות הלווחה בשל קשיותה, קלות תיקון השגיאות על גביה מאחר שגבישיה זעירים וכן עקב מחירו הגבוה של הנייר. הלוחות נועדו בעיקר לתלמידים צעירים, לשם אימוני כתיבה. היו לוחות ששורטטו במשבצות או בשורות, כדי להנחות את הכתיבה. מאידך, היו גם לוחות ששימשו מבוגרים בעבודתם, אלו היו קטנים יותר (בגודל 9*12 סנטימטר לערך) ואוגדו יחדיו ל"ספרי צפחה".

כתיבה על גבי הלוח נעשתה באמצעות "עיפרון צפחה" – מקלון עשוי סטיאטיט – סלע רך הבנוי מטלק – או חרסית דחוסה, היוצרים קו דק על גבי הלווחה. ניתן היה להשתמש גם בגיר. את הנכתב מחקו באמצעות בד רך או ספוג, שהיה קשור אל הלוח בחוט.

בבתי הספר של כל ישראל חברים השתמשו בלוחות אלה בסוף המאה ה-19 ובתחילת המאה ה-20 בכיתת הפעוטות – לצורך אימוני כתיבה תמה.

== לוח הצפחה בספרות ==
לוחות צפחה אישיים מוזכרים לעיתים קרובות בספרי ילדים ונוער מן המאה ה-19. אן שרלי, גיבורת "האסופית" (בתרגום החדש – "אן מן החוה הירוקה") של לוסי מוד מונטגומרי שוברת את לוח הצפחה שלה על ראשו של גילברט בלייט, שאחז בצמותיה ביומה הראשון בבית הספר של אבונלי ולפני כל התלמידים כינה אותן "גזרים!". איימי, צעירת האחיות מרץ' בספר נשים קטנות של לואיזה מיי אלקוט, מציירת דמויות חיות על לוח הצפחה שלה במקום לכתוב עליו את שיעוריה.

==בין צפחה ללווחה==
לוחות [[לווחה]]
[[צפחה]]
עד השנים האחרונות לא הוגדר ההבדל בין שני הסלעים בשפה העברית, ולכן נהוג היה להתייחס ללווחה כאל צפחה. הבנה מעמיקה יותר של תהליכי התמרה הדגישה את הצורך ליצור הפרדה בין שני המושגים:

לווחה היא סלע מותמר שגבישיו מיקרוסקופיים (ולכן חלק ומתאים לכתיבה) הנוצר בהתמרה אזורית בדרגה נמוכה מסלעי משקע חרסיתיים (כגון פצלים ואבן בוץ) ומטוף.

לעומתה, צפחה – שגבישיה גסים ואינה חלקה (ולכן אינה מתאימה לכתיבה) – נוצרת בהתמרה בדרגה גבוהה של סלעים, בהם גם לווחה. עם זאת, הביטוי העברי המתאר את לוחות הכתיבה נותר "לוח צפחה".

== גלריה ==
<gallery>
תמונה:Schiefertafelmitschwamm.jpg|לוח צפחה עם ספוג ומטלית, מסביבות 1950
תמונה:Schiefergriffel.jpg|חרט צפחה
תמונה:Pacioli.jpg|לוקה פאצ'ולי מלמד משפט מתמטי של אוקלידס באמצעות הדגמה על לוח צפחה. ציור משנת 1495. 
תמונה:Old School.jpg|כיתה משוחזרת בארצות הברית – מכתבות עם חור עגול לקסת דיו, עליהם מונחים לוחות צפחה ולצידם מטליות.
תמונה:Albert Anker Schreibender Knabe.jpg|תלמיד כותב על לוח צפחה (אלברט אנקר, 1883)
</gallery>

==קישורים חיצוניים==

* [https://web.archive.org/web/20080304014233/http://www.schiefermuseum.de/sonderaktionen.html תצלומי ילדים מציירים על לוחות צפחה בכתה משוחזרת], מאתר מוזיאון הצפחה בלודוויגסשטאט, גרמניה 

== הערות שוליים ==

קטגוריה:מדיה לכתיבה
בית הספר לבגרות ופסיכומטרי של יואל גבע

[[סמלילה הקודם של החברה, שהיה בשימוש עד לשלהי העשור הראשון של המאה ה-21]]
בית הספר לבגרות של יואל גבע בע"מ היא חברת השכלה פרטית, המקיימת בין היתר קורסי הכנה לבחינות הבגרות ולבחינה הפסיכומטרית. בית הספר הוקם בשנת 1991 בבניין הגימנסיה הרצליה בתל אביב. לבית הספר תשעה עשר סניפים: שלושה סניפים בתל אביב, וכמו כן סניפים בהרצליה, ראשון לציון, רחובות, ירושלים, מודיעין, חיפה, הקריות, באר שבע, פתח תקווה, כפר סבא, אשדוד, חדרה, עפולה, נתניה, כרמיאל וגני תקווה.

==בית הספר לבגרות==
בית הספר הוקם בשנת 1991 על ידי יואל גבע, מורה למתמטיקה במקצועו. הרעיון להקמת בית הספר עלה לאחר שגבע ראה כי עולה בהתמדה מספר התלמידים המבקשים ללמוד בקורסים שהעביר ב"אנקורי" מאז סוף שנות השמונים. בית הספר של גבע הוקם בבניין ההגימנסיה העברית "הרצליה", ובמועד הראשון הועברו בו קורסי הכנה לבחינות הבגרות במקצועות מתמטיקה, אנגלית ולשון על ידי יואל גבע, סיוונה כרמי-עמיר וד"ר יהודה עמיר. מהמועד השני ועד היום, מלמדים בבית הספר את כל מקצועות החובה לבגרות, וכן מספר מקצועות בחירה. בהם: פיזיקה וגאוגרפיה והשלמה ל-5 יחידות בתנ"ך, היסטוריה וספרות.

==מחלקת פסיכומטרי==
בשנת 1996 הוקמה מחלקת הפסיכומטרי של בית הספר. כשנה לאחר מכן, בשנת 1997, החלו ללמד בבית הספר קורסי הכנה לבחינה הפסיכומטרית, ושמו של בית הספר שונה, ל"בית הספר לבגרות ופסיכומטרי של יואל גבע".

כניסתו של בית הספר לתחום קורסי ההכנה לבחינה הפסיכומטרית, הביאה להרחבת פעילותו לערים נוספות ולפתיחת סניפים נוספים.

==מחלקת GMAT==
בשנת 2013, לאחר שנים של מחקר מקיף על ידי מומחים, נפתחו קורסי הכנה של יואל גבע למבחן ה-GMAT.

==סניפי בית הספר==
בשנת 2000, לאחר מספר שנים בהם נפתחו קורסי פסיכומטרי בערים נוספות בגוש דן והשרון, הוקם הסניף השני של בית הספר בראשון לציון. בשנת 2004 הוקם הסניף בהרצליה. סניפים אילו הוקמו כסניפי בגרות ופסיכומטרי ותוך מספר שנים הפכו לסניפים גדולים בתחומם בהם לומדים אלפי תלמידי בגרויות ופסיכומטרי בשנה. בשנת 2001 הוקם בקריות סניף הפסיכומטרי הראשון מחוץ לאזור המרכז (סניף הקריון) ובמהלך השנים 2005–2007 הוקמו עוד ארבעה סניפים ללימוד לפסיכומטרי, בערים כפר סבא, פתח תקווה, חיפה ובאר שבע. עם הזמן נוספו סניפים בירושלים, בחדרה, אשדוד, עפולה, נתניה, כרמיאל ובגני תקווה.

בשלהי העשור השני של המאה ה-21, מלמדים בבית הספר כ-100 מורי בגרות ומורי פסיכומטרי.

==קישורים חיצוניים==
* 
* [https://web.archive.org/web/20190221165649/https://www.awesometlv.co.il/portfolio/yoelgeva/ Client: Yoel Geva] - תיאור מיתוג מחדש של החברה בשנת 2017, באתר האינטרנט של "Awesome Tel-Aviv"

קטגוריה:רשתות בתי ספר פרטיים בישראל
עלאא' א-דין

קברו של עלאא' א-דין בירושלים
"בשם אללה הרחמן והרחום. זה אשר הקדיש האמיר עלא א-דין אידע'דה אלרכני, הקדיש כל אשר בפנים השער הזה, הכפות והחצר, לעניים הבאים לביקור בירושלים האצילה, והקדישה לנצח בשנת שש וששים ושש מאות". הכתובת על שער רבאט אלבציר (לפי תרגום וילנאי ב'ירושלים' ב' עמ' 124-125).
עלאא' א-דין אידע'דה אלרכני (בערבית: علاء الدين البَصِير), המכונה (בלשון סגי נהור) אלבציר כלומר "הרואה" (נולד בשנות ה-30 של המאה ה-13, מת ב-1294). אמיר ממלוכי, המושל הדתי של ירושלים בין השנים 1260–1284. 

== היסטוריה ==
עלאא' א-דין היה אחד מקציניו של הסולטאן ביברס עד שהתעוור ונפסל לשירות צבאי. אז החל ללמוד את לימודי דת האסלאם. מבחינה דתית, נחשב עלאא' א-דין לאיש דת אדוק ביותר. ההיסטוריון המוסלמי מוג'יר א-דין קורא לו "איש תם וישר". בשנת 1260 מינה אותו ביברס לממונה על ההקדשים ("נאט'ר אל-חראמין"), בירושלים ובחברון. עלאא' א-דין הגדיר סמכויות נרחבות ביותר לתפקיד, שנשמרו לאורך כל השלטון הממלוכי ואף בתקופה העות'מאנית. סמכויותיו היו לכאורה פיקוח תקציבי ודאגה לרווחת אנשי הדת אך למעשה שלט בכל ההיבטים של ההקדשים מניקיון ואספקת מים ועד הגנה משפטית. כיוון שרוב ירושלים הייתה הקדש (וקף), נגעו סמכויותיו לרוב העיר, והוא היה האיש החזק בה. 

עלאא' א-דין היה ממונה רב פעלים. הוא גייס עבדים-לוחמים מסודאן, שיכן אותם בקסרקטין ליד שער המשגיח (רבאט עלאא' א-דין אלבציר, הוקם ב-1266) והפקיד אותם על משמר ההקדשים. למעשה, האיכות האישית והצבאית של שומרים אלה, שהיו כפופים לו באופן בלעדי, עלתה במידה רבה על זו של חיל המצב של הריבון החילוני. כלומר לשלטון החילוני-צבאי ששלט כביכול בירושלים, לא היו כל סמכויות במבני ההקדש, ובפרט בהר הבית. עלאא' ריצף את רחבת הר הבית, דאג למתקני טהרה בסמוך להר ופתח את שער הטהרה. ב-1266 דאג לאספקת מים שוטפת להר. בנוסף, הוא פעל גם במערת המכפלה בחברון. הוא שיפץ את המקום ודאג למתקני טהרה למתפללים המוסלמים. על יהודים הוא אסר להיכנס למתחם, והתיר להם רק לגשת אל המדרגה השביעית סמוך לשער הדרום מזרחי.

עלאא' א-דין מת בספטמבר 1294 ונקבר ברבאט אל-בציר, שברובע המוסלמי שבירושלים. על שמו הרחוב המוביל מרחוב הגיא לשער המשגיח ברובע המוסלמי, התחום בין חומותיהן של האכסניות רבאט אל-מנצורי (חבס א-דם) ורבאט עלאא' א-דין אלבציר.

== לקריאה נוספת ==
* יוסף דרורי, ירושלים בתקופה הממלוכית ו-אדריכלות ממלוכית בירושלים, בתוך: אלי שילר (עורך), תולדות ירושלים מחורבן בית שני ועד לתקופה העות'מאנית, אריאל 83-84, 1992. עמ' 169-206

== קישורים חיצוניים ==

* [https://www.jerusalem.muni.il/he/city/streetnames/streets/?street=4031 רחוב עלאא' א-דין באתר עיריית ירושלים]

== הערות שוליים ==

קטגוריה:ירושלים: אישים
קטגוריה:התקופה הממלוכית בארץ ישראל
קטגוריה:ממלוכים
קטגוריה:עיוורים
G3: Live in Tokyo

G3: Live in Tokyo הוא אלבום הופעה חיה נוסף של הרכב G3, שבו ג'ו סטריאני וסטיב ואי מצרפים אליהם את ג'ון פטרוצ'י. האלבום יצא במהדורה כפולה וכן במארז DVD. בסיבוב הופעות זה מציג פטרוצ'י את אלבומו "Suspended Animation".

__NOTOC__
== רשימת שירים ב-DVD ==
<div style="direction: rtl;">
=== ג'ון פטרוצ'י ===
כל השירים נכתבו בידי ג'ון פטרוצ'י
#"Glasgow Kiss" - 9:18
#"Damage Control" - 10:31

=== סטיב ואי ===
כל השירים נכתבו בידי סטיב ואי
#"The Audience Is Listening" - 8:59
#"Building the Church" - 6:09
#"K'm-Pee-Du-Wee" - 9:16

=== ג'ו סטריאני ===
כל השירים נכתבו בידי ג'ו סטריאני
#"Up in Flames" - 8:56
#"Searching" - 8:44
#"War" - 6:37

=== ביצוע משותף ===
#"Foxy Lady" - 10:43, גרסת כיסוי של The Jimi Hendrix Experience 
#"La Grange" - 9:18, גרסת כיסוי של ZZ Top
#"Smoke on the Water" - 12:33, גרסת כיסוי של דיפ פרפל
</div>

== משתתפים ==
=== ג'ו סטריאני ===
* ג'ו סטריאני - גיטרה חשמלית, שירה
* גיילן הנסון - גיטרה מלווה
* מאט ביסונט - גיטרה בס
* ג'ף קמפיטלי - תופים

=== סטיב ואי ===
* סטיב ואי - גיטרה חשמלית
* דייב ויינר - גיטרה מלווה
* בילי שיהן - גיטרה בס, שירה
* טוני מקאלפין - קלידים, שירה
* ג'רמי קולסון - תופים

=== ג'ון פטרוצ'י ===
* ג'ון פטרוצ'י - גיטרה חשמלית
* דייב לארו - גיטרה בס
* מייק פורטנוי - תופים, כלי הקשה

==קישורים חיצוניים==

קטגוריה:אלבומי וידאו מ-2005
קטגוריה:אלבומי רוק אינסטרומנטלי
החזית העממית לשחרור אריתריאה

החזית העממית לשחרור אריתריאה מוכרת באריתריאה ובאתיופיה בשם שעביה (החזית העממית בערבית) או הגחא (בתיגרינית: ህዝባዊ ግንባር, ህግ, הזבווי גנבר חארנת אריתריאה) היה ארגון שנלחם לעצמאות אריתריאה מאתיופיה במהלך מלחמת העצמאות האריתראית ומלחמת האזרחים האתיופית.

== היסטוריה ==
סמל הארגון.
השעביה שבה כ-30% מהלוחמים היו נשים נוצרה ב-1970 כארגון שמאל שהתפצל מארגון הג'אבחה. הכינוס הראשון של הארגון החדש התקיים בינואר 1977 ושם נקבעו באופן רשמי המטרות של הארגון. במהלך הכינוס הארגון אימץ תוכנית ליברלית, בה נקבעו זכויות האישה ועידוד חינוך על מנת להוריד את הבורות בקרב האוכלוסייה, בכינוס זה נקבע שהארגון מכיר רק בגבולות מתקופת הקולוניאליזם האיטלקי. בעקבות הפיצול, השעביה והג'אבחה עלו בדרגת העימותים מעימות אידאולוגי לעימות צבאי במשך מלחמות האזרחים האריתראיות, במקביל למלחמה כנגד אתיופיה. בתחילת שנות ה-80 של המאה ה-20 הסכסוכים הסתיימו כאשר השעביה הצליח כמעט להשמיד את הג'אבחה וראשיו נמלטו לסודאן השכנה ובכך השעביה היה הארגון העיקרי בלוחמה כנגד אתיופיה עד שהשלים עם הארגון המתחרה בכינוס השני של הארגון ב-1986.

דגל הארגון.
במשך המלחמה כנגד אתיופיה הארגון הצליח לתפוס חיילים אתיופים רבים בשבי. הארגון לא התעלל בשבויים אך גם לא דאג להם. במהלך המאבק הארוך שלו הארגון ייצר בתי חולים תת-קרקעיים ששם ייצרו גם תרופות ללוחמים. בכינוס השני של הארגון שהיה תחת סימן איחוד בין השעביה והג'אבחה הוסכם שלשני הארגונים תהיה הנהגה מרכזית אחת. ב-1988 הארגון המשותף החל במתקפה נרחבת כנגד הצבא האתיופי והצליח להשתלט על צפון אריתריאה, שני הארגונים הצליחו לכבוש את כל אריתריאה ב-24 במאי 1991. לאחר כיבוש אריתריאה הארגון שנה את שמו לחזית העממית לדמוקרטיה וצדק והיא המפלגה הפוליטית היחידה באריתריאה (במדינה קיים משטר חד-מפלגתי).

== קישורים חיצוניים ==

* 
* 
== הערות שוליים ==
<div style="direction:ltr;">

</div>

קטגוריה:אריתריאה: היסטוריה
קטגוריה:מלחמת האזרחים האתיופית
קטגוריה:תנועות בדלניות
G3: Live in Denver

G3: Live in Denver הוא אלבום הופעה חיה של הרכב G3, שבו ג'ו סטריאני וסטיב ואי מצרפים אליהם נגן נוסף. הפעם מופיע איתם ינגוויי מלמסטין. האלבום יצא במהדורה כפולה וכן במארז DVD. 

בנוסף למארז ה-DVD יצא גם אלבום כפול בשם "G3: Rockin' in the Free World", שכלל סט שירים שונה.

__NOTOC__
== רשימת שירים ב-DVD ==
<div style="direction: ltr;">
=== ג'ו סטריאני ===
#"Satch Boogie"
#"The Extremist"
#"Starry Night"
#"Midnight"
#"The Mystical Potato Head Groove Thing"

=== סטיב ואי ===
#"I Know You're Here"
#"Juice"
#"I'm the Hell Outta Here"

=== ינגוויי מלמסטין ===
#"Evil Eye"
#"Baroque 'n' Roll"
#"Acoustic Guitar Solo"
#"Adagio"
#"Far Beyond the Sun"

=== ביצועי ההרכב ===
#"Rockin' in the Free World" גרסת כיסוי של ניל יאנג, שירה: ג'ו סטריאני
#"Little Wing" גרסת כיסוי של ג'ימי הנדריקס, שירה: סטיב ואי
#"Voodoo Child (Slight Return)" גרסת כיסוי של The Jimi Hendrix Experience, שירה: ינגוויי מלמסטין
</div>

== רשימת שירים ב-CD ==
=== דיסק 1 ===
==== ג'ו סטריאני ====
כל השירים נכתבו בידי ג'ו סטריאני
#"The Extremist" - 3:51
#"Crystal Planet" - 4:41
#"Always with Me, Always with You" - 4:16
#"Midnight" - 3:05
#"The Mystical Potato Head Groove Thing" - 5:32

==== סטיב ואי ====
כל השירים נכתבו בידי סטיב ואי
#"You're Here" - 3:33
#"Reaping" - 7:05
#"Whispering a Prayer" - 9:27

==== ינגוויי מלמסטין ====
כל השירים נכתבו בידי ינגוויי מלמסטין אלא אם צוין אחרת
#"Blitzkrieg" - 2:48
#"Trilogy Suite Op. 5: The First Movement" - 8:07
#"Red House" (ג'ימי הנדריקס) - 4:25
#"Fugue" - 3:37
#"Finale" - 2:54

=== דיסק 2 ===
==== ביצוע ההרכב ====
כל השירים נכתבו בידי ג'ימי הנדריקס אלא אם צוין אחרת
#"Voodoo Child" - 10:46
#"Little Wing" - 6:08
#"Rockin' in the Free World" (ניל יאנג) - 12:29

== משתתפים ==
=== ג'ו סטריאני ===
* ג'ו סטריאני - גיטרה חשמלית, שירה
* גיילן הנסון - גיטרה מלווה
* מאט ביסונט - גיטרה בס
* ג'ף קמפיטלי - תופים

=== סטיב ואי ===
* סטיב ואי - גיטרה חשמלית, שירה
* דייב ויינר - גיטרה מלווה
* בילי שיהן - גיטרה בס
* טוני מקאלפין - קלידים, גיטרה חשמלית
* ג'רמי קולסון - תופים

=== ינגוויי מלמסטין ===
* ינגוויי מלמסטין - גיטרה חשמלית, שירה
* מיק סרבינו - גיטרה בס
* ג'וק סוולברג - קלידים
* פטריק ג'והנסן - תופים

==קישורים חיצוניים==

קטגוריה:אלבומי רוק אינסטרומנטלי
החזית לשחרור אריתריאה

סמל הארגון.החזית לשחרור אריתריאה (בתיגרינית: ተጋደሎ ሓርነት ኤርትራ; בערבית: جبهة التحرير الإريترية; באיטלקית: Fronte di Liberazione Eritreo; מוכרת באריתריאה ובאתיופיה בשם ג'בהה - جبهة, החזית בערבית) הייתה ארגון שנלחם למען עצמאות אריתריאה מאתיופיה במהלך מלחמת העצמאות האריתראית ומלחמת האזרחים האתיופית.

בשנות ה-70 השתלטה החזית העממית לשחרור אריתריאה על החזית, והיא הובסה באופן רשמי ב-1981.

== היסטוריה ==
הארגון הוקם בתחילת שנות ה-60 של המאה ה-20 במצרים ונלחם כנגד אתיופיה ושליטה, הקיסר היילה סלאסי. התנועה הציבה אתגרים בפני הממשלה האתיופית אולם נכשלה בהשגת מטרתה העיקרית - עצמאות אריתריאה הערבית. אנשי הארגון היו בעיקר מוסלמים בני השבטים הנודדים ממערב אריתריאה ומאזורי החוף. בשנות ה-70 של המאה ה-20 פרשה קבוצה מאנשי הארגון והקימה ארגון שמאל מתחרה בשם שעביה. במהלך שנות ה-80, השעביה החליפה את הג'אבחה בתור ארגון המתקוממים העיקרי. בעת הכרזת העצמאות של אריתריאה ב-1993, ארגון השעביה שינה את שמו לחזית העממית לדמוקרטיה וצדק והוכר כמפלגה היחידה באריתריאה. הג'אבחה הפכה לארגון מתקוממים קטן הפועל בגבול עם סודאן. בכינוס הארגון ב-1995 בעיר גונדר שבאתיופיה הארגון הציג אידאולוגיה שונה מזו של המייסדים, כיום הג'אבחה הוא סיעה בברית הלאומית האריתראית שהיא ארגון גג שמאגד את כל קבוצות ההתנגדות לממשלה האריתראית, ארגון זה מקבל תמיכה צבאית מאתיופיה וממשלת סומליה.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אריתריאה: היסטוריה
קטגוריה:מלחמת האזרחים האתיופית
חזית לשחרור אריתראה
קטגוריה:תנועות בדלניות
מצד גרפון

מבט מזרחה לכוון נחל גרפון והמפגש עם נחל חווה
מצד גרפון הוא מגדל שמירה נבטי החולש על דרך הבשמים ממסלול נחל חווה לכיוון נחל גרפון (מצפון למכתש רמון).

==האתר==
במקום התגלו מגדל רבוע שאורך כל אחת מצלעותיו 6 מטר, קירותיו בנויים מאבנים בינוניות, מטויחות טיח גס והם השתמרו בגובה של 3 עד 4 נדבכים. מצד גרפון דומה מאוד בצורתו למצד מחמל. 
ממזרח למצד, במרחק מטרים ספורים, נמצאו שרידי מתחם מגורים ובו חמישה חדרים. בראש מעלה-גרפון, בנקודה המשקיפה על המשך הדרך בכיוון צפון, נמצא מגדל תצפית קטן נוסף בגודל של 2 מטר על 2 מטר. על שפתו הדרומית של נחל גרפון מדרום-מערב למצד, נמצא בור מים שנחצב בסלע. הבור קיבל את מימיו מתעלה שאספה את מי-הנגר של המדרון מדרום. אורכה 250 מ' והיא נשתמרה היטב. 

==קישורים חיצוניים==
* [https://web.archive.org/web/20120602213953/http://www.parks.org.il/files/Incense_Route_for_internet.ppt אודות דרך הבשמים] מאת רשות הגנים הלאומיים 

==הערות שוליים==

קטגוריה:אתרים ארכאולוגיים נבטיים בארץ ישראל
קטגוריה:ישראל: אתרי מורשת עולמית
קטגוריה:הנגב: אתרים ארכאולוגיים
מדליית רמפורד

בנג'מין תומפסון, הוא הרוזן רמפורד על שמו נקראת המדליה
מדליית רמפורד (באנגלית: Rumford Medal) היא מדליה שמעניקה החברה המלכותית לחוקרים אירופיים בתחומי התרמודינמיקה והאופטיקה. המדליה נקראת על שמו של בנג'מין תומפסון, הידוע בשם הרוזן רמפורד, שב-1796 תרם לחברה המלכותית 5,000 לירה שטרלינג על מנת שתעניק את הפרס פעם בשנתיים. המדליה מצופה כסף, ובנוסף לה, מקבלים הזוכים גם אלף ליש"ט.

==רשימת הזוכים במדליה==
===המאה ה-18===

* 1800: בנג'מין תומפסון

===המאה ה-19===

* 1804 : ג'ון לזלי 
* 1806 : ויליאם מרדוך
* 1810 : אתיין לואי מלוס
* 1814 : ויליאם צ'ארלס ולס
* 1816 : האמפרי דייווי
* 1818 : דייוויד ברוסטר
* 1824 : אוגוסטן ז'אן פרנל
* 1832 : ג'ון פרדריק דניאל
* 1834 : מסדוניו מלוני
* 1838 : ג'יימס דייוויד פורבס
* 1840 : ז'אן-בטיסט ביו
* 1842 : ויליאם הנרי פוקס טלבוט
* 1846 : מייקל פאראדיי
* 1848 : אנרי ויקטור רניו
* 1850 : פרנסואה ז'אן דומיניק אראגו
* 1852 : ג'ורג' גבריאל סטוקס
* 1854 : ניל ארנוט
* 1856 : לואי פסטר 
* 1858 : ז'ול ז'מין
* 1860 : ג'יימס קלרק מקסוול
* 1862 : גוסטב קירכהוף
* 1864 : ג'ון תינדל
* 1866 : איפוליט פיזו 
* 1868 : בלפור סטיוארט
* 1870 : אלפרד אוליבייה דה קלוזינייה
* 1872 : אנדרס יונאס אונגסטרם
* 1874 : גוז'ף נורמן לוקייר
* 1876 : פייר יאנסן
* 1878 : אלפרד קורנו
* 1880 : ויליאם הוגינס
* 1882 : ויליאם אבניי
* 1884 : טוביאס טהלן
* 1886 : סמואל לנגלי
* 1888 : פייטרו טצ'יני
* 1890 : היינריך רודולף הרץ
* 1892 : נילס דונר 
* 1894 : ג'יימס דיוואר
* 1896 : וילהלם רנטגן ופיליפ לנארד 
* 1898 : אוליבר לודג'
* 1900 : אנרי בקרל

===המאה ה-20===

* 1902 : צ'ארלס אלגרנון פרסנוס
* 1904 : ארנסט רתרפורד
* 1906 : יו לונגבורן קלנדר
* 1908 : הנדריק לורנץ
* 1910 : היינריך רובנס
* 1912 : האיקה קמרלינג אונס
* 1914 : ג'ון ויליאם סטראט ריילי
* 1916 : ויליאם הנרי בראג
* 1918 : צ'ארלס פברי ואלפרד פירוט
* 1920 : ג'ון ויליאם סטראט ריילי
* 1922 : פיטר זימן
* 1924 : צ'ארלס ורנון בויז
* 1926 : ארתור שוסטר
* 1928 : פרידריך פשן
* 1930 : פטר דביי
* 1932 : פריץ הבר
* 1934 : וונדר יוהנס דה האס
* 1936 : ארנסט ג'ון קוקר
* 1938 : רוברט ויליאמס ווד
* 1940 : מאנה סיגבאן
* 1942 : גורדון דובסון
* 1944 : הארי ראלף ריקרדו
* 1946 : אלפרד אגרטון
* 1948 : פרנץ יוג'ין סימון
* 1950 : פרנק ויטל
* 1952 : פריץ זרניק
* 1954 : ססיל רג'ינלד בורג
* 1956 : פרנק פיליפ בוודן
* 1958 : תומאס מרטון
* 1960 : אלפרד גורדון גיידון
* 1962 : דודלי מוריס ניוויט
* 1964 : הנדריק ואן דה הולסט
* 1966 : ויליאם פניי
* 1968 : דניס גאבור 
* 1970 : כריסטופר הינטון
* 1972 : בזיל ג'ון מייסון
* 1974 : אלן קוטרל
* 1976 : איליה פריגוז'ין
* 1978 : ג'ורג' פורטר
* 1980 : ויליאם פרנק וין
* 1982 : צ'ארליס גורי ויין
* 1984 : הרולד הופקינס
* 1986 : דניס רוק
* 1988 : פליקס וינברג
* 1990 : וולטר אריק ספיר
* 1992 : הרולד נוויל טמפרלי
* 1994 : א. קלר
* 1996 : ג. טרנר
* 1998 : ריצ'רד פרינד 
* 2000 : וילסון סיבט

===המאה ה-21===

* 2002 : דייוויד קינג 
* 2004 : ריצ'רד דיקסון
* 2006 : ז'אן פייר הנסן
* 2008 : אדוארד הינדס
* 2010 : גילברט ג'ורג' לונזריץ'
* 2012 : ג'יימס רוי טיילור
* 2014 : ג'רמי ג'ון באומברג
* 2016 : אורטווין הס
* 2018 : יאן וולמסלי
* 2019 : מיילס ג'ון פג'ט
* 2020 : פטריק גיל
* 2021 : קרלוס פרנק
* 2022 : ריימונד פיירהומברט
* 2023 : פולינה בייבל

==קישורים חיצוניים==

* 

רמפורד
קטגוריה:החברה המלכותית
רמפורד
בית העלמין קולון

הקפלה המרכזית
בית העלמין קולון (בספרדית: Cementerio de Cristóbal Colón) הוא בית הקברות הלאומי של קובה הממוקם ברובע ודאדו שבהוואנה, הידוע בשל האנדרטאות, המאוזוליאומים, אחוזות הקבר והקפלות המפוארות שבו, שהפכו אותו גם לאתר תיירות פופולרי. שטחו של בית העלמין 566 דונם וקבורים בו כמיליון בני אדם.

בין מיליון הקברים נמנים גם קבריהם של הגנרל מקסימו גומס (מראשי המאבק לעצמאות קובה), הסופר אלחו קרפנטייר, הצלם אלברטו קורדה, המוזיקאי קומפאי סגונדו, ואחרים.

==היסטוריה==
בעקבות מצוקה במספר מקומות הקבורה בבית העלמין העירוני של הוואנה במהלך המאה ה-19, הוצא ב-28 ביולי 1866 צו מלכותי המורה על הקמתו של בית עלמין חדש על שם כריסטופר קולומבוס. העבודות על הקמתו החלו ב-30 באוקטובר 1871, ובתוך שנה החלה בו הקבורה באופן רשמי. העבודות הסתיימו רק ב-1886, אז הוקמה גם הקפלה המרכזית (La Capilla central). אף כי מרבית הנקברים היו בני המעמדות הגבוהים, ראשוני הנקברים היו 55 עבדים אפריקאים.

==מבנה ואתרים מרכזיים==
צורתו של בית העלמין מלבנית - אורכו 830 מ' ורוחבו 630 מ'. מבנהו סימטרי, וארבע דרכים מרכזיות חוצות אותו לארבעה רבעים שווים בגודלם. הדרכים נפגשות בקפלה המרכזית, שבמרכזו. ככלל, הקברים המפוארים יותר מרוכזים בעיקר בצפון בית העלמין ולאורך הדרכים המרכזיות, ואילו בחלקו הדרום-מזרחי קברים פשוטים יותר וכן קברים של מי שאינם קתולים, קורבנות מגפות, ועד 1924 גם שחורים ובני תערובת.

עם האתרים המרכזיים בבית העלמין נמנים אתרים אלה:
* השער הראשי (Portada Principal), בכניסה הצפונית לבית העלמין, מורכב משלוש קשתות, המרכזית שבהן גבוהה ורחבה מהיתר. רוחב השער 34 מטר וגובהו המרבי 22 מטר. ב-1901, נוספו בו שלוש דמויות המייצגות את האמונה, האהבה והתקווה. הדמויות פוסלו משיש איטלקי שהובא מקרארה.
* אנדרטת הכבאים (Mausoleo de los Bomberos) הוקמה לזכרם של 28 כבאים שנספו בשריפה שפרצה בהוואנה ב-17 במאי 1890. בניית האנדרטה החלה ב-19 בדצמבר 1892 וגופות הכבאים נטמנו תחתיה ב-22 ביולי 1897.
* קבר אמליה גוירי (Amelia Goyri), מכונה גם לה מילאגרוֹסָה ("בעלת הנס"). אמליה גוירי נפטרה בזמן הלידה ב-3 במאי 1901, בגיל 23. על פי האמונה המקומית, כשארון הקבורה נפתח בשנת 1914, נמצאה בו גופתה של גוירי כשהיא אוחזת בגופת בנה. שתי הגופות לא העלו כל סימני ריקבון. אלמנהּ של גוירי ביקר בקבר מדי יום והשאיר בביקוריו זר פרחים. לאחר מותו, ב-1941, התפתחה מסורת של עלייה לקבר. העולים לרגל משאירים אף הם זרי פרחים על קברה של גוירי, ומביעים משאלות.
* אנדרטאות שונות ברחבי בית הקברות יוחדו, בין היתר, לסטודנטים לרפואה, לקורבנות מלחמת צרפת–פרוסיה, לוותיקי מלחמת העצמאות הקובנית, ללוחמי הגראנמה, ואף לשחקני בייסבול.

<gallery widths="150px" heights="150px" perrow="3">
Colon Cemetery Firemen's Monument 2.jpg|אנדרטת הכבאים
Colon Cemetery Main Gate before 1901.jpg|השער הראשי (לפני הוספת הדמויות ב-1901)
Tumba del Cementerio de Colón.jpg|
</gallery>

== קישורים חיצוניים ==

קטגוריה:הוואנה
קטגוריה:בתי קברות לאומיים
קולון
המנון סלובקיה

ברק מעבר לטטרה (בסלובקית: Nad Tatrou sa blýska) הוא ההמנון הלאומי של סלובקיה. ההמנון מכיל את שני הבתים הראשונים של השיר, שנכתב בשנת 1844 על ידי המשורר הסלובקי ינקו מטושקה.

השיר נכתב בשנת 1844 כמילים אלטרנטיביות למנגינה של שיר העם הסלובקי "היא חפרה באר" (Kopala studienku). השיר הושר לראשונה במסגרת מצעד מחאה נגד השלטונות ההונגריים, בגלל פיטורי פרופסור לבלשנות אשר עסק בקודיפיקציה של השפה הסלובקית. בתקופת אביב העמים זכה השיר לפופולריות רבה, אך הוא הודפס לראשונה רק בשנת 1851. בשנת 1920 הוכלל הבית הראשון של השיר בהמנון של צ'כוסלובקיה לאחר בית אחד מתוך שיר אחר שכיום הוא המנון צ'כיה הנוכחי. 

בשנת 1993, עם ההכרזה על עצמאות סלובקיה, פורק ההמנון הצ'כוסלובקי לשניים - הבית השני שלו היה להמנון סלובקיה, יחד עם בית נוסף (הבתים הראשון והשני של השיר הסלובקי המקורי), בעוד שלבית הראשון של ההמנון הצ'כוסלובקי צורף בית נוסף ואלה היו להמנון הצ'כי "היכן ביתי?".

== מילות השיר ==

{| cellpadding="5" align="center"
|-
! תרגום לעברית !! סלובקית
|-
| <poem>ישנו ברק מעבר לטטרה
רעם מרעיד ומכה כחיה
הבה נעצרם אחים
ראו הם נמוגים
והסלובקים יקומו לתחייה

זו, סלובקיה שלנו
עידנים הייתה רדומה
אך ברק הרעם
דופק ומעירם
להתרומם ולקומה

עוד צומחים אשוחים 
במורדות קריבן
מי שרואה עצמו כסלובקי
ייקח את חרבו
ויקום עמנו

סלובקיה כבר מתעוררת
מסירה מעליה את כבליה
הו משפחה יקרה
השעה כבר עברה
אם הזוהר שבה לעלומיה</poem>
| dir="ltr" | <poem>Nad Tatrou sa blýska 
hromy divo bijú. 
Zastavme ich* bratia, 
ved' sa ony stratia, 
Slováci ožijú. 

To Slovensko naše 
posiaľ tvrdo spalo. 
Ale blesky hromu 
vzbudzujú ho k tomu, 
aby sa prebralo. 

Ešte jedle rastú 
na krivánskej strane 
Kto jak Slovák cíti, 
nech sa šable chytí, 
a medzi nás stane 

Už Slovensko vstáva 
putá si strháva 
Hej rodina milá 
hodina odbila, 
žije matka Sláva </poem>
|}

==קישורים חיצוניים==

*[https://web.archive.org/web/20080227123358/http://www.navyband.navy.mil/anthems/ANTHEMS/Slovack%20Republic.mp3 מנגינת ההמנון ב MP3]

== הערות שוליים ==

קטגוריה:סלובקיה: סמלים לאומיים
סלובקיה
G3: Live in Concert

G3: Live in Concert הוא אלבום הופעה חיה הראשון של הרכב G3, שבו מופיעים ג'ו סטריאני, סטיב ואי ואריק ג'ונסון. האלבום יצא במארז DVD וכן במהדורת CD שכללה סט שירים שונה.

הרעיון של הרכב G3, אותו יצרו ג'ו סטריאני וסטיב ואי, הוא שכל גיטריסט מבצע מספר מועט משיריו, ולבסוף שלושתם מבצעים יחדיו גרסאות כיסוי שונות כמחווה לגיטריסטים מפורסמים.

__NOTOC__
== רשימת שירים ב-DVD ==
<div style="direction: ltr;">
=== ג'ו סטריאני ===
# "Cool #9"
# "Flying in a Blue Dream"
# "Summer Song"

==== אריק ג'ונסון ====
# "12 to 12 Vibe"
# "Manhattan"
# "S.R.V."

=== סטיב ואי ===
# "Answers"
# "Segueway Jam Piece"
# "For the Love of God"
# "The Attitude Song"

==== ביצועי ההרכב ====
# "Going Down" (דון ניקס), גרסת כיסוי לשיר בביצועו של נגן הבלוז פרדי קינג – 5:47
# "My Guitar Wants to Kill Your Mama" (פרנק זאפה), גרסת כיסוי לשירו של פרנק זאפה – 5:21
# "Red House" (ג'ימי הנדריקס), גרסת כיסוי ל-The Jimi Hendrix Experience - 9:12
</div>

== רשימת שירים ב-CD ==
=== ג'ו סטריאני ===
כל השירים נכתבו בידי ג'ו סטריאני
# "Cool #9" – 6:47
# "Flying in a Blue Dream" – 5:59
# "Summer Song" – 6:28

=== אריק ג'ונסון ===
כל השירים נכתבו בידי אריק ג'ונסון אלא אם צוין אחרת
# "Zap" – 6:07
# "Manhattan" – 5:16
# "Camel's Night Out" (קייל ברוק, מארק יאנגר-סמית') – 5:57

=== סטיב ואי ===
כל השירים נכתבו בידי סטיב ואי
# "Answers" – 6:58
# "For the Love of God" – 7:47
# "The Attitude Song" – 5:14

=== ביצועי ההרכב ===
# "Going Down" – 5:47
# "My Guitar Wants to Kill Your Mama" – 5:21
# "Red House" - 9:12

== משתתפים ==
=== ג'ו סטריאני ===
* ג'ו סטריאני - גיטרה חשמלית, שירה
* סטוארט האם - גיטרה בס
* ג'ף קמפיטלי - תופים

=== סטיב ואי ===
* סטיב ואי - גיטרה חשמלית
* מייק קנלי - גיטרה מלווה, סיטאר, קלידים, שירה
* פיליפ בינו - גיטרה בס, כלי הקשה
* מייק מנגיני - תופים, כלי הקשה

=== אריק ג'ונסון ===
* אריק ג'ונסון - גיטרה חשמלית, שירה
* רוסקו בק - גיטרה בס
* סטיבן ברבר - קלידים
* ברנן טמפל - תופים

==קישורים חיצוניים==

קטגוריה:אלבומי הופעה מ-1997
קטגוריה:אלבומי וידאו מ-2005
קטגוריה:אלבומי רוק אינסטרומנטלי
אדנילאט קינאז

אדנילאט קינאז בקומפלקס עם ביס (אדנוזין)טרהפוספט (ADP-ADP)
אדנלאט קינאז (ADK בקיצור) הוא אנזים בעל פעילות פוספוטרנספראז (מעביר קבוצת פוספט), בעל תפקיד חשוב בשמירה על מאזן האנרגיה בתא. אנזים זה מזרז את התגובה ההפיכה: 2ADP ⇔ ATP + AMP . הריאקציה נהיית ספונטנית כאשר משק האנרגיה בתא קטן (לדוגמה בעת מאמץ אינטנסיבי), כלומר, ריכוז ATP יורד וריכוזי ADP ו- AMP קטנים.

על מנת למנוע הידרוליזה של ATP ל ADP+Pi, אחרי הקישור האתר הפעיל נסגר על הסובסטרטים ומונע כניסה של מים לאתר הפעיל. כלומר, הריאקציה מבצעת במיקרו-סביבה נטולת מים, ולכן ההידרוליזה נמנעת. 

==קישורים חיצוניים==

קטגוריה:אנזימים
קטגוריה:ביוכימיה
אגם עסל

אגם עסל (בערבית: بحيرة عسل - בוחיירה עסל, "אגם הדבש"; בצרפתית: Lac Assal) הוא אגם מלוח במרכז ג'יבוטי, בתוך משולש עפר. בגובה של 155 מ' מתחת לפני הים, חופיו הם הנקודה היבשתית הנמוכה ביותר באפריקה, והאזור הנמוך בעולם אחרי חופי ים המלח, בקעת הירדן, הכנרת ועמק טורפן שבצפון סין.

האגם נמצא בתוך לוע של הר געש. אורכו 19 ק"מ ורוחבו 7 ק"מ, ושטחו הכולל 54 קמ"ר. עומקו הממוצע 7.4 מ', והוא מכיל 400 מיליון מ"ק מים.

אגם עסל הוא האגם השני המלוח ביותר בעולם, עם מליחות מים של 34.8%. אחרי אגם ונדה עם מליחות של 35%, ולפני ים המלח, עם מליחות של 34.2% (2011). יש גופי מים קטנים כמו אגם דון חואן, עם מליחות של 44%. לשם השוואה, מליחות מי הים התיכון היא 3.5% עד 3.9%.

==קישורים חיצוניים==

* 

עסל
קטגוריה:ג'יבוטי: גאוגרפיה
עסל
עסל
עסל
הרובע השבעה-עשר של פריז

הרובע השבעה-עשר של פריז (בצרפתית: XVIIe arrondissement) הממוקם בגדה הימנית, הוא אחד מעשרים הרבעים של פריז, צרפת. ברובע שני מוקדי פעילות מרכזיים: בחלקו הצפוני, מתחם מעמד הפועלים המרוכז סביב כיכר קלישי הוא שלוחה של אזור החלונות האדומים של רובע פיגאל; בחלקו הדרומי, מתחם המעמד הבינוני-גבוה שסביב שדרות דה טרן (Avenue des ternes) ושוק פונסלה (Marché Poncelet), מעוצב בסגנון אוסמן.

ברובע השבעה-עשר של העיר נמצא מרכז התערוכות הגדול פלה דה קונגרס (Palais des Congrès), ומעליו מתנשא גורד השחקים של מלון קונקורד-לפאייט.

שטח הקרקע של הרובע הוא 5.669 קמ"ר.

==היסטוריה של צפיפות אוכלוסין==
{| class="wikitable" border="1"
! שנה
<small>על פי מפקד האוכלוסין הצרפתי</small>
! אוכלוסייה
! צפיפות (לקמ"ר)
|-
| 1872 
| 101,804
| 17,955
|- style="background-color: #EFEFEF;"
| 1954 (שיא צפיפות האוכלוסין)
| 231,987
|40,922
|- 
| 1962 
| 227,687
| 40,164
|- style="background-color: #EFEFEF;"
| 1968
| 210,299
| 37,096
|- 
| 1975
| 186,293
| 32,862
|- style="background-color: #EFEFEF;"
| 1982
| 169,513
| 29,902
|- 
| 1990
| 161,935
| 28,565
|- style="background-color: #EFEFEF;"
|1999
|160,860
|28,375
|- 
| 2005 (הערכה) 
| 160,300
| 28,277
|}

==הרבעים הפנימיים==
כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע השבעה-עשר הם:
* רובע טרן (Quartier des Ternes)
* רובע פלן מונסו (Quartier de la plaine Monceau)
* רובע בטיניול (Quartier des Batignolles)
* רובע אפנט (Quartier des Épinettes)

==אתרים מרכזיים==
* פארק מונסו
* כיכר קלישי
* פיגאל
* פאלה דה קונגרס

== קישורים חיצוניים ==

* 

*
17
קטגוריה:יישובים שהוקמו ב-1860
יעקב בירב (המאה ה-18)

רבי יעקב בן חיים בירב ממחדשי היישוב היהודי בטבריה וחתנו של רבי חיים אבולעפיה. נודע בשל ספר זיכרונותיו המתאר את "הרפתקאות מחדשי היישוב בטבריה" במאה ה-18.

==ביוגרפיה==
בירב, מצאצאי רבי יעקב בירב הראשון, נולד בצפת ובה נישא לבתו של רבי חיים אבולעפיה. ירד מארץ ישראל בסביבות ה'ת"ע (1710) והתגורר באיזמיר כשלושים שנה. בשנת ה'ת"ק (1740) חזר לארץ ישראל בשיירה גדולה בראשות חותנו כדי לחדש את היישוב היהודי בטבריה.

זכרונותיו, המובאים בספרו של אברהם יערי, מתארים את האירועים במאה ה-18 בגליל בכלל ובעיר טבריה בפרט. אירועים שאותם הכתיר בכינוי "הרפתקאות מחדשי היישוב בטבריה". סיפורו התחיל בשנת 1740, אז הוזמן חמיו על ידי שליט הגליל דאהר אל עומר, להתיישב בטבריה ו"לחדש את מסורת אבותיו", לשבת על כיסא הרבנות של סבו, שהיה המרא דאתרא של העיר לפני שנחרבה. הרב אבולעפיה חידש והחיה את היישוב היהודי בעיר.

בשנת 1742 קיבל חמיו איגרת מיהודים חשובים בדמשק, ובה נאמר כי סולימאן אל-עדאם הוואלי של דמשק עומד לכבוש את טבריה, להחריב את בתיה ולהרוג את יושביה. יעקב בירב מספר על תוצאות ההתקפה הארטילרית על טבריה: פגזים נופלים עליה לרוב אך הם נוחתים בשדות פתוחים בתוך העיר או מגיעים למים בים כנרת. בעיר עצמה הבתים לא נפגעים וחיי התושבים נמשכים כסדרן. אפילו אין מצור על העיר והאספקה החקלאית מגיעה כסדרה לטבריה. סולימאן מחזיק בתואר של מנהיג המשלחת הרשמית של העולים לרגל מדמשק למכה, פעם בשנה. הזמן דוחק וסולימאן נאלץ לחזור לדמשק. יהודי העיר קובעים את יום הנסיגה, ד' כסלו, ליום פורים מיוחד ליהודי טבריה. סולימאן מחליט לבוא לטבריה פעם השנייה. הפעם הוא לא מספיק להגיע לעיר ובדרך אליה הוא נתקף מהרעלת קיבה ומת. בירב מסיים את זיכרונותיו במשפטים אלה: "כלי המלחמה הוסעו לעכו, את ה"פגר" הוליכו לדמשק ויום ז' אלול נקבע ליום שמחה וששון. כי בו נפגר המשנה ומת, כן יאבדו כל אויבך ה', כן תראנו התשועה הגדולה בביאת משיחנו במהרה בימינו. אמן כן יהי רצון".

== לקריאה נוספת ==
ממוזער
*יעקב (בן חיים) בירב, זמרת הארץ, עם מבוא והערות על ידי מאיר בניהו, סדרת "מקורות - ארץ ישראל", הוצאת מוסד הרב קוק, תש"ו.
*יעקב (בן חיים) בירב, זמרת הארץ, ליקט וערך אהרן בחבוט, הוצאת מכון בני יששכר, ירושלים, תשמ"ו (מהדורה מורחבת).
* אברהם יערי, זכרונות ארץ ישראל, כרך א': פרק ב': הרפתקאות מחדשי היישוב היהודי בטבריה, מזכרונות ר' יעקב בירב. תק"ב–תק"ג (1743–1742), עמ' 74–100.

==קישורים חיצוניים==
* 
===מספריו===
* 
* 
* 

קטגוריה:טבריה: רבנים
קטגוריה:אנשי היישוב הוותיק ילידי ארץ ישראל
קטגוריה:אנשי עליות קדומות לארץ ישראל
קטגוריה:רבנים ארץ-ישראלים
קטגוריה:משפחת אבולעפיה
קטגוריה:כותבי זיכרונות
קטגוריה:רבנים ספרדיים
קטגוריה:איזמיר: רבנים
קטגוריה:צפת: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:עולים לארץ ישראל במאה ה-18
קטגוריה:אנשי היישוב הוותיק ילידי ארץ ישראל במאה ה-17
דומינגו דה לה קלסדה

פסלו של דומינגו דה לה קלסדה הממוקם בנתיב דרך סנטיאגו]]
דומינגו דה לה קלסדה (ספרדית: Domingo de la Calzada, נולד ב-12 במאי 1019 - מת ב-1109) הוא קדוש נוצרי מארץ הבסקים. הוא אחד ממפתחי דרך סנטיאגו בלה ריוחה והפולחן הקשור בה ובמקום קבורתו המיתי של יעקב בן זבדי. שמו בספרדית הוא למעשה, מילולית, דומיניקוס של השביל/דרך. 

דה לה קלסדה נולד כדומינגו גרסיה כבנם של איכר בשם חימנו גרסיה ואשתו, אורודולסה, בכפר וילוריה דה ריוחה, המצוי כיום ליד עיירה שהקים דומינגו והקרויה על שמו. בתחילה, ניסה להצטרף למסדר הבנדיטיקני (בוולוונרה ובסן מילאן דה לה קוגויה), אך נדחה. הוא הפך לנזיר מתבודד ביערות ליד איואלה, באותו אזור. ב-1039 הוא החל לעבוד עם גרגוריוס הרביעי מאוסטיה, שהיה הבישוף של אוסטיה ונשלח לקלאורה כשליח האפיפיור להילחם במכת ארבה בנווארה ובלה-ריוחה. 

דומינגו דה לה קלסדה מת בסנטו דומינגו דה לה קלסדה בגיל 90.

==קישורים חיצוניים==

קטגוריה:קדושים נוצרים
קטגוריה:ילידי 1019
קטגוריה:נפטרים ב-1109
בית אימפריאל כימיקל

בית אימפריאל כמיקל (באנגלית: Imperial Chemical House) הוא מבנה הממוקם בשכונת מילבנק ברובע וסטמינסטר בלונדון בירת הממלכה המאוחדת.
== היסטוריה ==
המבנה נבנה בין השנים 1927–1929 על פי תכנונו של האדריכל סר פרנק ביינס בסגנון נאו-קלאסי האופייני ללונדון בתקופה שבין שתי מלחמות העולם והמכונה "סגנון נאו קלאסי אימפריאלי" (Imperial Neoclassical).

המבנה נבנה בעת שנבנה בית התמזה הסמוך, מעברה השני של דרך הורספרי (Horseferry Road). המבנה יועד עבור תעשיות אימפריאל כימיקל, ואילו בית התמזה נבנה עבור חברות שונות.

בקומה החמישית של המבנה מצויה מרפסת המעוטרת בדמויות אלגוריות מעשה ידי הפסל צ'ארלס סארג'נט ג'אגר: "הבנאי", "התחבורה הימית", "החקלאות" ו"כימיה".

<gallery>
Imperial Chemical House 2.jpg|בית התמזה (משמאל) ובית אימפריאל כימיקל (מימין)
Imperial Chemical House 3.jpg|חזית המבנה
Imperial Chemical Jagger01.jpg|"תחבורה ימית"
Imperial Chemical Jagger02.jpg|"חקלאות"
Imperial Chemical Jagger03.jpg|"כימיה"
Imperial Chemical Jagger04.jpg|"הבנאי"
</gallery>

==קישורים חיצוניים==

*[http://yourarchives.nationalarchives.gov.uk/index.php?title=Charles_Sargeant_Jagger._Sculptor_(1885-1934)#Sculptures_at_Imperial_Chemical_House_Milbank פסלי בית אימפריאל כמיקל]

אימפריאל כמיקל, בית
קטגוריה:וסטמינסטר: מבנים
קטגוריה:מבנים נאו-קלאסיציסטים
בית הגילדות של מידלסקס

בית הגילדות של מידלסקס
בית הגילדות של מידלסקס (באנגלית: Middlesex Guildhall) הוא מבנה הממוקם בפינה הדרום מערבית של כיכר הפרלמנט ברובע וסטמינסטר של לונדון בירת הממלכה המאוחדת.

באוקטובר 2009, החל המבנה, שעבר שיפוצים, לשמש כמושב בית המשפט העליון של הממלכה המאוחדת.

==היסטוריה==
המבנה נבנה בין 1906 ו-1913 על פי תוכניות של האדריכל ג'י. ס. גיבסון בסגנון "אר נובו גותי" - סגנון המשלב בין האר נובו האופייני לראשית המאה ה-20 עם פסלי גרגוילים בסגנון ימי הביניים. הפסלים שבבניין פוסלו על ידי הפסל הנרי צ'ארלס פהר. בחלקו האחורי של המבנה שולבה דלת מהמאה ה-17 שמקורה בכלא טות'היל פילדס בריידוול שעמד קודם לכן במקום.

אף שהסיטי של וסטמינסטר לא הייתה חלק ממחוז מידלסקס, המבנה שימש כמקום מושב מועצת מחוז מידלסקס ולאחר מכן כבניין עבור בתי המשפט של המחוז.

עם ההחלטה על הקמת בית המשפט העליון, בשנת 2005, הוחלט שהבניין ישמש כמשכנו של בית המשפט העליון והחל בשיפוצו על פי תוכניות של האדריכל נורמן פוסטר. במסגרת תוכניות אלה הוחלט להסיר עיטורים רבים המצויים באולמות המשפט - החלטה שעוררה ביקורת, שכן מדובר בבניין שהוכרז כבניין בעל חשיבות אדריכלית שיש לשמרו.

==קישורים חיצוניים==

[https://web.archive.org/web/20071008154506/http://www.savebritainsheritage.org/main.htm מאמר מאת ארגון "הגנו על מורשת בריטניה"] "SAVE Britain's Heritage" כנגד השיפוצים במבנה

קטגוריה:לונדון: בנייני ממשל
קטגוריה:וסטמינסטר: מבנים
קטגוריה:בית המשפט העליון של הממלכה המאוחדת
הרביעייה והתוכי

עטיפת הספר "הרביעייה והתוכי בנהר ההרפתקאות"
הרביעייה והתוכי היא סדרת ספרים שנכתבה על ידי איניד בלייטון. בסדרה זו מסופר על שני זוגות של אח ואחות יתומים בני 9–13, הנפגשים לראשונה אצל מורה מקדם בזמן חופשת הקיץ. הרביעייה יוצאת לחופשה משותפת אצל דודתם של האחים פיליפ ודינה. במהלך החופשה הם נתקלים בבלש מוסווה המכונה ביל סמאגס, ועוזרים לו לפתור תעלומה. 
בכל אחד מהספרים מתמודדת החבורה עם תעלומה אחרת ועם סכנות שונות.

בסופו של הספר הראשון הרביעייה זוכה בפרס גדול על פיענוח התעלומה, מה שמאפשר לאימם האלמנה של פיליפ ודינה לגדלם בביתה ואף לאמץ את ג'ק ולוסי-אן. הספרים הבאים מתרחשים לאחר שהרביעייה יוצאת לחופשה אצל אימם, ובמהלכה הם נפגשים בבלש אותו הכירו בחופשה הראשונה. בספר השישי אימם נישאת לידידם הבלש.

== החבורה ==
*פיליפ – הבוגר שבחבורה, יתום מאביו, מסוגל לאלף כל חיה.
*דינה – אחותו של פיליפ, מתקוטטת עמו לעיתים קרובות.
*ג'ק – יתום מאביו ואמו, חובב ציפורים מושבע.
*לוסי-אן – אחותו של ג'ק, העדינה שבחבורה.
*קיקי – התוכי של ג'ק. רגיל לומר "מה חבל, כה חבל, נורא חבל"

==התעלומות שתורגמו לעברית==
*באי ההרפתקאות (1983– כנופיית זייפני שטרות פועלת באי שומם. 
*בטירת ההרפתקאות –(1983) טירה נטושה משמשת מרגל מפורסם.
*בעמק ההרפ)תקאות (1983) – החבריה מגיעים בטעות לעמק נידח, ומצילים את יושביו משודדים אכזרים 
*בים ההרפתקאות (193)– מבריחי נשק הפועלים באיים חוטפים את ביל סמאגס. 
*בהר ההרפתקאות (1983) – גאון מטורף ממציא כנפיים האמורות לאפשר לעוף, ומאלץ קורבנות לקפוץ עמן מראש הר
*בספינת ההרפתקאות (1983) – חיפוש אחר מטמון עתיק. 
*בקרקס ההרפתקאות (1983) – יורש העצר של "טאורי אסיה" נחטף ביחד עם פיליפ דינה ולוסי אן. ג'ק מחלץ אותם ביחד עם פרדו ידיד מקומי.
*הרביעייה והתוכי בנהר ההרפתקאות (1983) – גילוי קברי מלכים עתיקים, ומאבק בשודדי קברים.

==ראו גם==
*חבורת הבלשים והכלב

קטגוריה:ספרי ילדים ונוער
קטגוריה:סדרות ספרים
קטגוריה:ספרי איניד בלייטון
קטגוריה:ספרי הוצאת מ. מזרחי
משוואת היל

[[ארצ'יבלד היל, מפתח המשוואה]]
משוואת היל היא משוואה בתחום הביוכימיה אשר משמשת לאפיון הקישור, בשיווי משקל כימי, בין חלבונים לבין הליגנדים שלהם (במרבית המקרים המשוואה משמשת לתיאור הקישור בין אנזימים לבין הסובסטרטים שלהם). המשוואה קרויה על שמו של ארצ'יבלד היל, ביופיזיקאי שפיתח אותה בשנת 1910 כאשר תיאר את הקישור הסיגמוידאלי של חמצן להמוגלובין.

==משוואת היל ושימושיה==
במקרים רבים בביוכימיה קשירת ליגנד (או סובסטרט באנזימים) אחד לחלבון גורמת לשינוי (עליה או ירידה) בזיקה של ליגנדים נוספים לאותו חלבון. התנהגות זו נקראת קואופרטיביות. משוואת היל מתארת את החלק היחסי (פרקציה) של החלבון אליו קשורים ליגנדים כפונקציה של ריכוז הליגנדים, ומאפשרת לאמוד את מידת הקואופרטיביות של החלבון.<br /><br />
משוואת היל: <math> \theta = {[L]^n \over K_d + [L]^n} = {[L]^n \over (K_A)^n + [L]^n} </math> 
<br /><br />
ובצורתה הלוגריתמית (המהווה, למעשה, ליניאריזציה של משוואת היל): <math> \log\left( {\theta\over 1-\theta} \right) = n\log{[L]} - n\log{K_A}</math>

[L] מייצג את ריכוז הליגנד.<br />
K<sub>d</sub> הוא קבוע הדיסוציאציה (כימיה) (קבוע שווי משקל עבור ריאקצית ניתוק הקשר בין הליגנד לחלבון).<br />
K<sub>A</sub> מייצג את ריכוז הליגנד שבו חצי מכמות אתרי הקישור בחלבון מאוכלסת על ידי ליגנד (50% קשירה).<br />
n קרוי מקדם היל ומייצג את מידת הקואופרטיביות. השיפוע המתקבל במשוואת היל הליניארית הוא מקדם היל. 
<br />

==מקדם היל==
מקדם היל (n) מבטא את מידת הקואופרטיביות, והוא ערך ספציפי המשתנה בין חלבון לחלבון. ישנם, כמובן, חלבונים רבים שאינם קואופרטיביים. מקדם היל של חלבונים אלה שווה ל-1. ככל שמקדם היל נמוך או גבוה מ-1 הקואופרטיביות גבוהה יותר. השיפוע המתקבל במשוואת היל הליניארית הוא מקדם היל.<br />
*כאשר n=1 החלבון אינו קואופרטיבי. הזיקה של החלבון לליגנד אינה תלויה בקישורם. 
*כאשר n>1 הקואופרטיביות נקראת חיובית: קישור ליגנד אחד לחלבון גורמת לעליה בזיקה בין החלבון לקשירת ליגנדים נוספים (עידוד לקשירתם). החלבונים המוגלובין וקלמודולין הם דוגמאות לחלבונים בעלי קואופרטיביות חיובית.
*כאשר n<1 הקואופרטיבית נקראת שלילית: קשירת ליגנד אחד לחלבון גורמת לירידה בזיקה בין החלבון לקשירת ליגנדים נוספים. קיום קואופרטיביות שלילית היה מוקד מחלוקת ארוכה.

==ראו גם==
*קואופרטיביות.
*מודל MWC ומודל KNF להסבר מבני-מנגנוני של תופעת הקואופרטיביות.

קטגוריה:פרמקולוגיה
קטגוריה:קינטיקה אנזימטית
פינג פונג (להקה)

פינג פונג הייתה להקת פופ ישראלית אשר ייצגה את ישראל באירוויזיון 2000 עם השיר "שמייח". השיר גרף תגובות רעות בארץ ובעולם בגלל התוכן שלו, בגלל זיופים בשירת חברי הלהקה וגם בגלל הנפת הדגל הסורי באמצע השידור החי על בימת האירוויזיון.

חברי הלהקה היו: גיא אסיף, אהל עדן, רועי ארד ויפעת גלעדי (שהייתה ב-1989 חברה בלהקת הפאנק "שרמוטה מעופפת בהרים"). 

הלהקה ידועה בעיקר בזכות השיר "שמייח" אותו ביצעה הלהקה באירוויזיון 2000. מילות השיר התייחסו בין היתר לנערה מקיבוץ אשר אוחזת סיגר, "רוצה מלפפון" (כשהיא שרה למיקרופון דמוי מלפפון), ויש לה "חבר חדש מדמשק" שהיא "רוצה לעשות את זה איתו כל היום". שניים מחברי הלהקה מתנשקים על הבמה, ובתום השיר הלהקה מניפה דגלי סוריה יחד עם דגלי ישראל במהלך החזרות ובווידאו קליפ של השיר לפני התחרות עצמה, דבר שהוביל לאיומים מצד רשות השידור לבטל את השתתפות הלהקה באירוויזיון. חברי הלהקה הניפו בדגל הסורי גם בעת השידור החי באירוויזיון עצמו, וזאת לטענתם כדי לעודד את תהליך השלום בין סוריה לישראל שהחל ב-2000. השיר זכה לבסוף במקום ה-22 מתוך 24 בתחרות עם שבע נקודות בלבד.

כשחזרה הלהקה לישראל היא התקבלה בבוז גדול, ובנוסף רשות השידור הודיעה כי היא דורשת לקבל החזר על כל הוצאות המשלחת, דבר שלא קרה לבסוף. ועדת החינוך של הכנסת התכנסה במיוחד כדי להכריז כי הלהקה היא "בזיון לישראל ולתרבות הישראלית". הלהקה הוציאה אלבום אחד, "בין מוסר לאופנה" בשנת 2000 בהוצאת הד ארצי, אשר לא זכה לאהדה ברדיו.

==קישורים חיצוניים==

* חבר הלהקה רועי ארד, [https://web.archive.org/web/20100325153726/http://www.notes.co.il/roy/66165.asp עשור לתקרית פינג פונג באירוויזיון - הזווית האישית שלי], באתר "רשימות"

* אלון ויינשטוק, [https://www.youtube.com/watch?v=fH9l3cUc-A8 סיפור שמייח] - סרט דוקומנטרי על הופעת הלהקה באירוויזיון 2000, אתר יוטיוב
* [https://knesset.gov.il/tql/knesset_new/knesset15/HTML_28_03_2012_09-20-03-AM/20000516@105-00MAY16@005.html פרוטוקול הדיון בוועדת החינוך של הכנסת]

קטגוריה:להקות פופ ישראליות
קטגוריה:נציגי ישראל באירוויזיון
קטגוריה:משתתפי אירוויזיון 2000
קטגוריה:להקות שהוקמו בשנת 1999
אינטראקציית חלבון-חלבון

אינטראקציה בין [[ריבונוקלאז למעכב ריבונוקלאז]]
אינטראקציית חלבון-חלבון היא שם כולל למגוון של תגובות כימיות בין שני חלבונים בתאים חיים. זהו נושא מרכזי בביוכימיה, בחקר מעבר אותות ובחקר רשתות בקרה.

תגובות בין חלבונים חשובות לפעולות ביולוגיות רבות. דוגמה חשובה לכך היא תהליך מעבר אותות, שבו אותות המגיעים מהסביבה החיצונית של התא מועברים לפנים התא על ידי אינטראקציות חלבון-חלבון בין מולקולות האיתות ומולקולות חלבון על קרום התא. תהליך זה תופס תפקיד מרכזי בתהליכים ביולוגיים רבים ומחלות רבות. חלבונים יכולים להשתתף בתהליך אינטראקציה ארוך כחלק מקומפלקס חלבונים, חלבון אחד יכול לשאת חלבון אחר (לדוגמה: מהציטופלסמה אל גרעין התא או להפך במקרה של אימפורטיני נקב הגרעין (importin nuclear pore)), או שחלבונים יכולים להשתתף בתהליך אינטראקציה קצר עם חלבון אחר די כדי לשנותו (לדוגמה: חלבון קינאז אשר יוסיף זרחן לחלבון המטרה). שינוי זה של חלבונים יכול בעצמו לשנות אינטראקציות חלבון-חלבון. למשל חלבונים מסוימים עם רצף SH2 נקשרים לחלבונים אחרים רק כאשר הם מזורחנים בחומצת אמינו טירוזין.

==קישורים חיצוניים==

* 

קטגוריה:ביוכימיה
קטגוריה:כימיה קוונטית
קטגוריה:ביופיזיקה
הוכחה בנפנופי ידיים

הוכחה בנפנופי ידיים היא כינוי לטיעון שמטרתו לשכנע את השומעים, ללא הוכחה פורמלית ומלאה. הכינוי נפוץ בתחומי המתמטיקה והפיזיקה ומקורו בנטייה ללוות טיעונים מקורבים בתנועות ידיים רחבות, לשם המחשה.

הסבר בנפנוף ידיים מאפשר לעיתים להסביר בעיה מורכבת ואת פתרונה, כזו שקשה לקבל מתוך עיון בהוכחה הארוכה והפורמלית<ref></ref>. לצד זה, המונח משמש פעמים רבות לגנאי ולשם ביקורת על הוכחה שאינה מנוסחת באופן מסודר ונהיר.

==דוגמאות להוכחות בנפנופי ידיים==

* את הצורך במאיצי חלקיקים ובאנרגיות גבוהות על מנת לחקור חלקיקים אלמנטריים ניתן להסביר באמצעות הוכחה פשוטה בנפנופי ידיים: ככל שחלקיקים מוגבלים למקום מוגבל ומוגדר היטב, כך על-פי עקרון האי-ודאות אי הוודאות בתנע שלהם גדולה יותר, ולכן כדי לקשור חלקיקים אלו יחד יש צורך באנרגיות גבוהות. מכאן ככל שחלקיקים קטנים יותר כך על מנת לחקור את המבנה שלהם יש צורך באנרגיות גבוהות יותר.
* ישנם מקרים של הוכחות שבזמנן נחשבו לתקינות, אך כיום הן נחשבות להוכחות בנפנופי ידיים. דוגמה לכך הוא החשבון האינפיניטסימלי, כפי שפותח בתחילה על ידי אייזק ניוטון וגוטפריד וילהלם לייבניץ, שההוכחות שבהן הם השתמשו (שנראו באותה התקופה כפורמליות במידה מספיקה) נחשבות כיום להוכחות בנפנופי ידיים, שכן, כפי שהראו ג'ורג' ברקלי ודייוויד יום, היסודות הלוגיים שלהן היו רעועים. התורה שעליה התבססה מרבית המתמטיקה החל מסוף המאה ה-17, בנויה סביב מושגים כגון מושג הגבול, שנוסחו לראשונה באופן ריגורוזי רק ב על ידי אוגוסטן לואי קושי (ראו: הגדרת הגבול לפי קושי).

== ראו גם ==
* הוכחה
* חישוב על גב מעטפה
* ריגורוזיות

== הערות שוליים ==

קטגוריה:ביטויים
קטגוריה:הוכחה
יוסף גולדשמידט

יוסף גולדשמידט (30 באפריל 1907 – 25 ביולי 1981) היה איש ציבור ישראלי, חבר הכנסת השביעית מטעם מפד"ל, סגן שר הפנים וסגן ראש העיר ירושלים. כיהן כסמנכ"ל משרד החינוך והתרבות.

== קורות חייו ==
גולדשמידט נולד בשנת 1907 ללאה ולרב יעקב אליעזר, ממייסדי קהילת "עדת ישורון" האורתודוקסית של ר' שמשון רפאל הירש בפרנקפורט שבגרמניה. בעיר הולדתו למד בישיבת ברויאר ובאוניברסיטת פרנקפורט. לאחר מכן למד במינכן ובלונדון והוסמך להוראה במקצועות ביולוגיה, כימיה וגאוגרפיה.

בשנת 1935 עלה לארץ ישראל ועד לשנת 1942 שימש מורה בבתי הספר התיכוניים "חורב" ו"אוולינה דה רוטשילד" בירושלים. לאחר מכן מונה למפקח על בתי הספר היהודיים בארץ, תפקיד בו שימש עד קום המדינה. עם הקמת משרד החינוך והתרבות מונה גולדשמידט למפקח הארצי על בתי הספר של תנועת "המזרחי". בשנת 1952 קודם לתפקיד סמנכ"ל המשרד וכעבור כשנה מונה למנהל האגף לחינוך דתי (1953–1968).

בשנת 1969 הושבע כחבר הכנסת בכנסת השביעית, בעקבות פרישתו של יוסף בורג מהמפד"ל. כעשרה חודשים, במהלך 1969–1970, היה סגן שר הפנים משה חיים שפירא. לאחר פטירתו של שפירא סיים את תפקידו ומונה ליו"ר ועדת חוקה, חוק ומשפט.

עם סיום כהונתו בכנסת נבחר בשנת 1973 למועצת העיר ירושלים ומונה לסגן ראש העיר, תפקיד בו כיהן עד שנת 1978.

== חיים אישיים ==
גולדשמידט היה נשוי פעמיים. רעייתו הראשונה הייתה אלישבע גולדשמידט. לשניים נולדו בן ובת: אליעזר גולדשמידט, פרופסור למדעי הצמח, וימימה בן-מנחם, פרופסור לפילוסופיה ולימים כלת פרס ישראל. לאחר מותה של אלישבע, נשא לאשה ב-1973 את הספרנית רות לבית להמן, שעלתה באותה שנה לישראל מבריטניה.

נכדתו שירה, בתה של ימימה בן מנחם, נישאה למשה שפירא, נכדו של השר חיים משה שפירא (שקרוי על שמו), שתחתיו כיהן כסגן שר הפנים. נינו, ענר אליקים שפירא, בנם של שירה ומשה, נרצח במתקפת הפתע על ישראל ב-2023, כשהדף בידיו את הרימונים שהושלכו על ידי המחבלים לעבר המיגונית שבה שהה, ובכך הציל את שאר השוהים בה.

==קישורים חיצוניים==
* 
* [https://www.maale.org.il/אינדקס-הציונות-הדתית/אישים/ד-ר-יוסף-גולדשמידט דר' יוסף גולדשמידט - במעלה]
* 

==הערות שוליים==

קטגוריה:בוגרי אוניברסיטת מינכן
קטגוריה:בוגרי אוניברסיטת גתה בפרנקפורט
קטגוריה:חברי הכנסת מטעם המפד"ל
קטגוריה:עובדי משרד החינוך, התרבות והספורט
קטגוריה:אנשי חינוך ישראלים
קטגוריה:אנשי העלייה החמישית
קטגוריה:ציונות דתית: אנשי חינוך
קטגוריה:חברי מועצת העיר ירושלים
קטגוריה:חברי הכנסת השביעית
קטגוריה:ירושלים: חברי הכנסת
קטגוריה:יהודים הקבורים בהר המנוחות
קטגוריה:יושבי ראש ועדת החוקה, חוק ומשפט
קטגוריה:ישראלים שנולדו ב-1907
קטגוריה:ישראלים שנפטרו ב-1981
קטגוריה:משפחת גולדשמידט
בן-ציון רובין

בן-ציון רובין (נולד ב-6 בינואר 1939) הוא חבר הכנסת לשעבר מטעם מפד"ל ותמ"י בכנסת התשיעית ובכנסת העשירית. כיהן כסגן וממלא מקום ראש העיר נתניה בין השנים 1969-1978.

==ביוגרפיה==
רובין נולד בטריפולי שבלוב ועלה לישראל ב-1949 למעברת "שבות עם" ומשם עבר עם משפחתו לנתניה. למד מדעי הרוח באוניברסיטה העברית, לימודי עיתונות באוניברסיטת תל אביב ובעל תעודת הוראה מבית הספר לחינוך שליד האוניברסיטה העברית. הוא עבד כמורה בתיכון בר-אילן ובמדרשיית "נועם" בנתניה ובשנת 1961 הצטרף למפד"ל והחל בפעילות מפלגתית.

רובין נבחר לכהן כחבר מועצת העיר נתניה בקדנציות השישית, השביעית והשמינית. ובין השנים 1969 עד 1978 שימש כסגן ומ"מ ראש העירייה. רובין עסק רבות בתחום החינוך, היה מהוגי ויוזמי מרכז הספורט "אליצור" בנתניה. דאג להבאת אבן המצבה ממדבר התועים בחצי האי סיני לבית יד-לבנים, ופעל להקמת בתי כנסת על גגות גני-ילדים, תוך ניצול השטח ושילוב פעילות קהילתית. ליווה את הקמת "כפר עידוד" לאוכלוסייה בעלת צרכים מיוחדים.

בשנת 1977 נבחר לכנסת התשיעית. כהונתו נמשכה גם לאורך הכנסת העשירית, לאחר שפרש אל תמ"י והיה מראשיה. רובין פעל כחבר בוועדות הכנסת השונות בתחומי החינוך והחברה.

בממשלת ישראל התשע עשרה ובממשלת ישראל העשרים כיהן כסגנם של שרי העבודה והרווחה אהרן אבוחצירא ואהרן אוזן.

בנוסף, שימש כיו"ר ארגון יוצאי לוב וממשיך בפעילות למען הקהילה.

בשנת 2005 עיריית נתניה בחרה להעניק לרובין את תואר "יקיר העיר נתניה".

==קישורים חיצוניים==

* 

חבר הכנסת וסגן השר בן-ציון רובין, כיום.

==הערות שוליים==

קטגוריה:ישראלים ילידי לוב
קטגוריה:בוגרי האוניברסיטה העברית בירושלים
קטגוריה:חברי הכנסת מטעם המפד"ל
קטגוריה:חברי הכנסת מטעם תמ"י
קטגוריה:עולים לאחר קום המדינה: 1948–1950
קטגוריה:חברי מועצת העיר נתניה
קטגוריה:חברי הכנסת התשיעית
קטגוריה:חברי הכנסת העשירית
קטגוריה:ישראלים שנולדו ב-1939
שירונט

סמליל קודם של האתר
"שִירוֹנֶט" הוא אתר אינטרנט ישראלי המכיל מילים לשירים לועזיים ועבריים. בנוסף יש בו גם טריוויה, רינגטונים, תאריכי ימי הולדת של כוכבים ומידע כללי על אודותם, וידאו קליפים, תמונות אמנים, תמונות עטיפות אלבומים ומודעות על הופעות קרבות.

האתר הוקם בסוף 2002 על ידי עידן טל אשר גם ניהל אותו במשך שנים רבות. תחילה פעל האתר ללא רישיון להצגת השירים. החל משנת 2003 האתר פועל תחת בעלות חברת "די.אי.סי טכנולוגיות רשת" בע"מ. לחברה רישיון מאקו"ם, והיא מעבירה תמלוגים לאקו"ם וליוצרים בגין השימוש ביצירותיהם באתר.

ב-2012 החל האתר לפעול כחלק מהאתר "mako" של "שידורי קשת".

== חיפוש בתוך האתר ==
החיפוש בשירונט נגיש ובולט בעמוד הפתיחה, ואפשר לחפש בו שיר לפי שם השיר, שם האמן או הלהקה המבצעת, לפי המחבר, המלחין ולפי מילים מתוך השיר. כמו כן, יש אפשרות לחפש לפי נושא השיר או לפי האינדקס (שמשייך את השיר לשירי להקות צבאיות, שירים לגיל הרך, שירי פסטיגלים ופסטיבלים וכדומה) לא בתוך פעילות החיפוש המוגדרת של שירונט.

== קישורים חיצוניים ==
* 

== הערות שוליים ==

קטגוריה:אתרי אינטרנט ישראליים
קטגוריה:ישראל: מאגרי מידע
קטגוריה:אתרי אינטרנט שהושקו ב-2002
קטגוריה:אתרי מוזיקה ישראליים
ג'ינאן

גִ'ינָאן (בסינית מפושטת: 济南; בסינית מסורתית: 濟南; בפין-יין: Jǐnán; מילולית: "מדרום ל") היא תת-מחוז עירוני ובירת מחוז שאנדונג שבמזרח הרפובליקה העממית של סין. תת-המחוז משתרע על פני 10,219 קמ"ר במערב מחוז שאנדונג, כ-360 ק"מ דרום-מזרחית לבייג'ינג בירת סין. על פי מפקד האוכלוסין משנת 2020 התגוררו בתת-המחוז העירוני כ-9.2 מיליון תושבים, מתוכם כ-8.35 מיליון בשטח האורבני.
[[תצלום לוויין של ג'ינאן]]

==חלוקה מנהלית==
תת-המחוז העירוני ג'ינאן מחולק ל-10 מועצות ושתי נפות:
* מועצת לִישְׂיָה (历下区/Lìxià Qū)
* מועצת שְׁה-ג'וֹנְג (市中区/Shìzhōng Qū)
* מועצת חְוָואיִין (槐荫区/Huáiyìn Qū)
* מועצת טְייֵנְצְ'יָאוֹ (天桥区/Tiānqiáo Qū)
* מועצת לִיצֶ'נְג (历城区/Lìchéng Qū)
* מועצת צָ'אנְגְצִ'ינְג (长清区/Chángqīng Qū)
* מועצת גָ'אנְגְצְ'יוּ (章丘区/Zhāngqiū Qū)
* מועצת גִ'י-יָאנְג (济阳区/Jìyáng Qū)
* מועצת לָאיווּ (莱芜区/Láiwú Qū) 
* מועצת גָאנְגְצֶ'נְג (钢城区/Gāngchéng Qū)
* נפת פִּינְג-יִין (平阴县/Píngyīn Xiàn)
* נפת שָׁאנְגְחֶה (商河县/Shānghé Xiàn)

==ערים תאומות==
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: ערים תת-מחוזיות
קטגוריה:שאנדונג: ערים